Han var utdannet siviløkonom fra NHH fra 1943. Etter frigjøringen i 1945 tok Koch over som administrerende direktør og styreformann i Nord-Norges største varemagasin, Otto Koch AS, som farfaren grunnla i 1874. Varemagasinet hadde blitt jevnet med jorden mens faren Haakon Koch drev det i april 1940, så etter krigen var det først lokalisert i brakker, siden i Bodøs største bygning. I likhet med mange andre eiere av store varemagasiner, tok han etterhvert initiativ til å omlegge virksomheten til et moderne kjøpesenter integrert i Bodøs overbygde gågate.